કર્નલ સી.કે નાયડુ ટ્રોફી ક્રિકેટ ટુર્નામેન્ટમાં અંડર-23ની મેચમાં પુડુચેરી માટે રમતા 19 વર્ષીય સિદકે મણિપુર વિરુદ્ધ 17.5 ઓવરમાં 31 રન આપીને 10 વિકેટ ઝડપી હતી. જેમાં તેણે સાત ઓવર મેડન કરી હતી. આ મેચ પુડુચેરીના સીપીએ સિકેમ ગ્રાઉન્ડ ખાતે રમાઈ હતી.અગાઉ ઉત્તર પ્રદેશમાં જન્મેલા સિદકે મુંબઈ માટે સાત ટી20 મેચ રમી છે પરંતુ હાલમાં તે પુડુચેરી માટે રમી રહ્યો છે. સિદકની ઘાતક બોલિંગ સામે મણિપુરના બેટ્સમેનોએ હથિયાર હેઠા મુકી દેતા ટીમનો પ્રથમ દાવ 71 રનમાં સમેટાઈ ગયો હતો. સિદકની 10 વિકેટમાંથી ત્રણ વિકેટ કોટ એન્ડ બોલ્ડની હતી..